Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 5047

f) a forgószárnyas légijármű üzemeltetési kézikönyvében vagy az ezzel egyenértékű dokumentumban meghatározott üzemeltetési korlátozásokat nem lépik túl. 2.5 Időjárás jelentések és előrejelzések A repülés megkezdése előtt a légijármű parancsnoka ismerje meg a tervezett repüléshez rendelkezésre álló összes időjárási tájékoztatást. Az indulási hely közeléből eltávolodó és a műszerrepülési szabályok szerint végrehajtott összes repülés előkészítéséhez a következők tartozzanak: 1) a rendelkezésre álló érvényes időjárás-jelentések és előrejelzések tanulmányozása; valamint 2) kitérő tevékenység megtervezése, amely lehetővé teszi a repülés folytatását abban az esetben, ha az időjárási körülmények miatt azt nem lehet a tervek szerint végrehajtani. Megjegyzés: A repülési tervekre vonatkozó követelményeket a 2. Annex (Repülési Szabályok) és a PANS- ATM Doc 4444 (Légiforgalmi Szolgálatok Szabályai) tartalmazza. 2.6 Időjárási körülmények miatt szükséges korlátozások 2.6.1 Látvarepülési szabályok szerint végrehajtott repülés A kizárólag helyi, látás utáni időjárási körülmények között végrehajtott repülés kivételével a látvarepülési szabályok szerint tervezett repülés végrehajtását ne kezdjék meg csak akkor, ha az érvényes időjárásjelentések vagy az érvényes időjárás-jelentések és előrejelzések azt jelzik, hogy a megfelelő időben, az útvonalon vagy annak látvarepülési szabályok szerint tervezett repülési szakaszán az uralkodó időjárási körülmények olyanok lesznek, hogy az ilyen (VFR) szabályok betartása lehetséges. 2.6.2 Műszerrepülési szabályok szerint végrehajtott repülés 2.6.2.1 Ha kitérő helikopter repülőtér kijelölése szükséges A műszerrepülési szabályok szerint tervezett repülés végrehajtását ne kezdjék meg csak akkor, ha a rendelkezésre álló tájékoztatások szerint az érkezés várható időpontjában a tervezett leszállási és legalább egy kitérő helikopter repülőtéren az uralkodó (időjárási) körülmények helikopter repülőtér üzemeltetési minimumnak megfelelőek vagy annál jobbak lesznek. Megjegyzés: Néhány állam gyakorlata szerint a repülés tervezési célokra magasabb minimumokat jelölnek meg arra az esetre, ha a helikopter repülőteret kitérőként választják szemben azzal, ha ugyanez a helikopter repülőtér a tervezett leszállás helye. 2.6.2.2 Ha kitérő helikopter repülőtér kijelölése nem szükséges Amennyiben kitérő helikopter repülőtér nem szükséges, a műszerrepülési szabályok szerint tervezett repülés végrehajtását egy helikopter repülőtérre ne kezdjék meg csak akkor, ha a rendelkezésre álló érvényes időjárás tájékoztatások azt jelzik, hogy az érkezés számított időpontja előtt valamint ez után – két órával vagy az indulási időpontjától az érkezés számított időpontja után két óráig – amelyik a rövidebb időtartam – a következő időjárási körülmények állnak fenn:

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes